# Alfonso XIII

### Wikipedia

Alfonso XIII.

Alfonso XIII (17. toukokuuta 1886 – 28. helmikuuta 1941) oli Espanjan kuningas vuosina 1886–1931. Alfonso syntyi isänsä, Alfonso XII:n, kuoleman jälkeen, joten kuningatar Maria Kristiina, kuninkaan äiti, toimi sijaishallitsijana Alfonson ollessa alaikäinen. Kuningas nousi virallisesti valtaan saavuttaessaan 16 vuoden iän vuonna 1902.

31. toukokuuta 1906 Alfonso solmi avioliiton skotlantilaissyntyisen Battenbergin prinsessan Viktoria Eugenie Battenbergin kanssa. Viktoria oli Edvard VII:n sisarentytär ja kuningatar Viktorian lapsenlapsi. Kuningasparin ollessa paluumatkalla häistään he pelastuivat täpärästi pommi-iskusta, joka surmasi ja haavoitti useita sivustakatsojia ja hovin jäseniä.

Pari sai yhteensä seitsemän lasta, joiden lisäksi Alfonsolla oli kolme aviotonta lasta.

Alfonso XIII:n hallituskautena Espanja menetti 1898 sodan seurauksena siirtomaansa Kuubassa, Puerto Ricossa ja Filippiineillä, hävisi useita sotia Pohjois-Afrikassa ja kärsi Miguel Primo de Riveran diktatuurista. Kun Espanjan toinen tasavalta julistettiin 14. huhtikuuta 1931, kuningas jätti maan luopumatta virallisesti kruunustaan. Espanjan sisällissodan puhjettua Alfonso teki selväksi kannattavansa kapinallisten kansannousua hallitusta vastaan. Kenraali Francisco Franco kuitenkin julisti syyskuussa 1936, että nationalistit eivät tulisi hyväksymään Alfonsoa kuninkaana. Ensimmäiset vuodet maanpaossa Alfonso vietti Ranskassa. Myöhemmin hän muutti Italiaan ja kuoli Roomassa vuonna 1941 luovutettuaan oikeutensa kruunuun neljännelle pojalleen, Barcelonan kreivi Don Juanille. Tämän poika, Juan Carlos I, hyväksyttiin Francon esityksestä vuonna 1969 Espanjan tulevaksi kuninkaaksi, ja Francon kuoltua 1975 parlamentti valitsi Juan Carlosin kuninkaaksi. Kuninkaan isä luopui vaatimuksestaan kruunuun vuonna 1977 ja hänelle myönnettiin Barcelonan kreivin arvonimi.

Haettu osoitteesta http://fi.wikipedia.org../../../a/l/f/Alfonso_XIII_3606.html

Luokka: Espanjan kuninkaat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Dansk
- Deutsch
- Eesti
- English
- Español
- Esperanto
- Français
- Galego
- Hrvatski
- Italiano
- עברית
- ქართული
- Latviešu
- Nederlands
- 日本語
- Polski
- Português
- Русский
- Svenska
- Українська
- 中文